“กสิกร” คัด 18 หุ้นพื้นฐานแน่น ชู GULF-GUNKUL ท็อปพิกรับ “น้ำมัน” อ่อนตัว
“บล.กสิกร” มองดัชนีอัพไซด์จำกัด เคาะ 18 หุ้นพื้นฐานแน่น เน้นธีมราคาน้ำมันดิบอ่อนตัวช่วงสั้นจากสงครามคลี่คลาย ชู GULF-GUNKUL ท็อปพิก
“บล.กสิกร” มองดัชนีอัพไซด์จำกัด เคาะ 18 หุ้นพื้นฐานแน่น เน้นธีมราคาน้ำมันดิบอ่อนตัวช่วงสั้นจากสงครามคลี่คลาย ชู GULF-GUNKUL ท็อปพิก
8 เม.ย. 2565

บริษัทหลักทรัพย์ กสิกรไทย จำกัด ระบุในบทวิเคราะห์วานนี้ (30 มี.ค.65) ประเมินตลาดหุ้นไทยมี Upside การปรับขึ้นจำกัด ยังคงมุมมองไม่ เพิ่มพอร์ตการลงทุน โดยแนะนำระยะสั้นลงทุนในตีมราคาน้ำมันดิบอ่อนตัวช่วงสั้นจากสงครามคลี่คลาย, Lockdown ในจีน และรอการประชุม OPEC+
โดยแนะนำหุ้น Anti Commodity อาทิ บริษัท เอสซีจี แพคเกจจิ้ง จำกัด (มหาชน) หรือ SCGP, บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG, บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC และ บริษัท บี.กริม เพาเวอร์ จำกัด (มหาชน) หรือ BGRIM
ส่วนระยะกลาง แนะนำกลุ่มการเงิน แนะนำ บริษัท เงินติดล้อ จำกัด (มหาชน) หรือ TIDLOR, บริษัท เอเซียเสริมกิจลีสซิ่ง จำกัด (มหาชน) หรือ ASK, บริษัท ราชธานีลิสซิ่ง จำกัด (มหาชน) หรือ THANI, บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS, บริษัท บริหารสินทรัพย์ กรุงเทพพาณิชย์ จำกัด (มหาชน) หรือ BAM และ บริษัท ชโย กรุ๊ป จำกัด (มหาชน) หรือ CHAYO
ด้านกลุ่มเครื่องดื่ม แนะนำ บริษัท เซ็ปเป้ จำกัด (มหาชน) หรือ SAPPE, บริษัท คาราบาวกรุ๊ป จำกัด (มหาชน) หรือ CBG และ บริษัท โอสถสภา จำกัด (มหาชน) หรือ OSP
ขณะที่กลุ่ม Tech Consult แนะนำ บริษัท บลูบิค กรุ๊ป จำกัด (มหาชน) หรือ BBIK และบริษัท เบริล 8 พลัส จำกัด (มหาชน) หรือ BE8
ส่วนกลุ่มโรงไฟฟ้า แนะนำ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF, บริษัท กันกุลเอ็นจิเนียริ่ง จำกัด (มหาชน) หรือ GUNKUL และบริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP
ขณะที่ประเด็นเศรษฐกิจ วันนี้ติดตามตัวเลข NBS manufacturing PMI ของจีนเดือน มี.ค. คาด 49.1 จุด (-2.2% จากเดือนก่อน) ตัวเลข NBS non-manufacturinng PMI ของจีนเดือน มี.ค. คาด 50.2 จุด (-2.7% จากเดือนก่อน) ตัวเลข Retail sales ของเยอรมันเดือน ก.พ. คาด +0.6% จากเดือนก่อน ตัวเลขการบริโภคภาคเอกชนของไทยเดือน ก.พ. คาด -0.1% จากเดือนก่อน
ส่วนวันศุกร์ติดตามตัวเลข Caixin manufacutring PMI ของจีนเดือน มี.ค. ของจีน คาด 49.1 จุด (-2.6% จากเดือนก่อน) ตัวเลขการจ้างงานนอกภาคเกษตรของสหรัฐฯ เดือน มี.ค. คาด 4.75 แสนตำแหน่ง ตัวเลขอัตราการว่างงานของสหรัฐฯ เดือน มี.ค. คาด 3.7% (ลดลงจากเดือนก่อนหน้าที่ 3.8%) ตัวเลขค่าจ้างรายชั่วโมงของสหรัฐฯ เดือน มี.ค. คาด +0.3% จากเดือนก่อน และ +5.5% จากปีก่อน
โดยหุ้นแนะนำ : GULF (ราคาพื้นฐาน 46.75 บาท) และ GUNKUL (ราคาพื้นฐาน 5.5 บาท)